ΓΡΑΠΤΗ ΕΡΩΤΗΣΗ E-2064/03

υποβολή: Bart Staes (Verts/ALE) προς την Επιτροπή

(20 Ιουνίου 2003)

Θέμα: Εναρμόνιση του καθεστώτος αθλητών από τρίτες χώρες

Ηποεπιτροπή για το εμπόριο ανθρώπων της βελγικής Γερουσίας συνέταξε τον Ιούλιο του 2002 έκθεση με τρεις συστάσεις όσον αφορά το εμπόριο ανθρώπων στον αθλητισμό. Η πρώτη ορίζει ότι οι βελγικές περιφέρειες (Φλάνδρα, Βρυξέλλες, Βαλλονία) πρέπει να ασκούν εντατικούς ελέγχους για την απασχόληση μη ευρωπαίων πολιτών. Οι έλεγχοι αυτοί πρέπει να στρέφονται κυρίως στην άδεια εργασίας, στην πρόσβαση στο καθεστώς κοινωνικής ασφάλισης, στη μαύρη εργασία, στις εργασιακές συνθήκες, κ.λπ. Μια δεύτερη σύσταση αφορά την εναρμόνιση του καθεστώτος των μάνατζερ των παικτών.

Η τελευταία σύσταση έχει ως εξής: Για να αποφευχθούν οι ανωμαλίες και συγκεκριμένα η καταχρηστική χρησιμοποίηση του αθλητισμού για σκοπούς παράνομης εισαγωγής φθηνού ανθρώπινου δυναμικού, τα γειτονικά κράτη έχουν θεσπίσειψηλότερο όριο ελάχιστων αποδοχών για τον επαγγελματικό αθλητισμό. Στις Κάτω Χώρες, π.χ., το όριο αυτό είναι δέκα φορέςψηλότερο απ' ότι στο Βέλγιο (περίπου 350 000 ευρώ το χρόνο). Λόγω του γεγονότος αυτού, το Βέλγιο παραμένει η χώρα διέλευσης και δοκιμασίας για ενδεχόμενους επαγγελματίες παίκτες οι οποίοι προωθούνται σε γειτονικές μας χώρες, εφόσον ανταποκρίνονται στις απαιτήσεις, ή, σε αντίθετη περίπτωση, εξαφανίζονται στην παρανομία.

Η επιτροπή της Γερουσίας ζήτησε τον καθορισμό ελάχιστων αποδοχών για τους αθλητές, από το 18ο έτος της ηλικίας τους.

Αυτή η τελευταία σύσταση κάνει φανερό όχι μόνο το ευρωπαϊκό πλαίσιο του ζητήματος αλλά και το γεγονός ότι εάν δεν ληφθούν μέτρα σε ευρωπαϊκό επίπεδο, το πρόβλημα θα μεταφέρεται από ένα κράτος μέλος σε άλλο.

Συνειδητοποιεί η Επιτροπή την ύπαρξη του προβλήματος εμπορίου ανθρώπων στον αθλητισμό και συμφωνεί ότι το πρόβλημα αυτό απαιτεί μια ευρωπαϊκή αντιμετώπιση·

Σε περίπτωση αρνητικής απάντησης ποιο επιχείρημα μπορεί να αντιτάξει για να απορρίψει τα συμπεράσματα της εκθέσεως τηςποεπιτροπής Εμπόριο ανθρώπων της βελγικής Γερουσίας·

Σε περίπτωση καταφατικής απάντησης, ποιες πρωτοβουλίες θα αναλάβει για να εναρμονισθεί το καθεστώς των αθλητών που κατάγονται από τρίτες χώρες ούτως ώστε να καταπολεμηθεί ο δόλιος τρόπος εμπορίας ανθρώπων·

Θα λάβει επίσης η Επιτροπή μέτρα για την εναρμόνιση του καθεστώτος του μάνατζερ των παικτών σε ευρωπαϊκό επίπεδο προκειμένου να εξαλειφθούν οι απάτες σε αυτόν τον κυρίως διεθνή τομέα· Σε περίπτωση καταφατικής απάντησης ποια· Σε περίπτωση αρνητικής απάντησης για ποιο λόγο δεν θα το πράξει·

Απάντηση της κυρίας Reding εξ ονόματος της Επιτροπής

(31 Ιουλίου 2003)

Η Επιτροπή γνωρίζει το θέμα της εμπορίας ανθρώπων στον κόσμο του αθλητισμού και, ιδίως, την έκθεση που δημοσιεύθηκε τον Ιούλιο του 2002 από τηνποεπιτροπή για το εμπόριο ανθρώπων της βελγικής Γερουσίας. Στην έκθεση τονίζονται οι δόλιες πρακτικές που αποσκοπούν στην εκμετάλλευση εφήβων και νεαρών παικτών σε κράτη μέλη από χώρες όπως η Βραζιλία ή η Νιγηρία.

Στην απόφαση πλαίσιο του Συμβουλίου, της 19ης Ιουλίου 2002, για την καταπολέμηση της εμπορίας ανθρώπων(1) αναφέρεται σαφώς ότι τα κράτη μέλη πρέπει να τιμωρούν την εμπορία ανθρώπων με σκοπό την εκμετάλλευση της εργασίας ή τωνπηρεσιών τους. Τα κράτη μέλη πρέπει να λάβουν τα αναγκαία μέτρα για να συμμορφωθούν με αυτή την απόφαση πλαίσιο πριν από την 1η Αυγούστου 2004. Κατά συνέπεια, οι αρμόδιες αρχές για την εφαρμογή της νομοθεσίας θα πρέπει επίσης να διερευνήσουν τις περιπτώσεις εμπορίας ανθρώπων όπου συμβαίνουν στον κόσμο του αθλητισμού.

Στις 25 Μαρτίου 2003 η Επιτροπή αποφάσισε τη σύσταση μιας ομάδας εμπειρογνωμόνων για την εμπορία ανθρώπων. Η ομάδα θαποβάλει γνωμοδοτήσεις ή εκθέσεις στην Επιτροπή λαμβάνονταςπόψη τις συστάσεις της δήλωσης των Βρυξελλών. Ειδικότερα, η ομάδα θαποβάλει μια έκθεση με βάση τις συστάσεις αυτές με σκοπό να βοηθήσει την Επιτροπή στη σύνταξη περαιτέρω προτάσεων σε ευρωπαϊκό επίπεδο. Μέσα στο πλαίσιο αυτό, θα αντιμετωπιστεί και το θέμα της εμπορίας ανθρώπων με σκοπό την εκμετάλλευση της εργασίας, συμπεριλαμβανομένου του χώρου του αθλητισμού.

Όσον αφορά το δεύτερο και το τρίτο ερώτημα του αξιότιμου μέλους του Κοινοβουλίου, η Επιτροπήπενθυμίζει ότι η Ένωση δεν έχει ειδική αρμοδιότητα στον τομέα του αθλητισμού και ότι, κατά συνέπεια, δεν είναι δυνατή οποιαδήποτε εναρμόνιση. Παρ' όλ' αυτά, η Επιτροπή παρακολουθεί προσεκτικά τα θέματα που συνδέονται με το θέμα της εμπορίας ανθρώπων. Για παράδειγμα, κατά τη διάρκεια των διαπραγματεύσεων σχετικά με τους κανόνες μεταγραφών στο ποδόσφαιρο, η Επιτροπή επέμεινε στο γεγονός ότι η Διεθνής Ομοσπονδία Ποδοσφαίρου (FIFA) πρέπει να αναπτύξει μέτρα ελέγχου για τη μεταχείριση των νεαρών παικτών (ιδίως αυτών κάτω των 18 ετών). Επέτρεψε επίσης στη FIFA να οργανώσει το καθεστώς των πρακτόρων παικτών αποδίδοντας ιδιαίτερη προσοχή στον έλεγχο των πρακτικών τους.

(1) ΕΕ L 203 της 1.8.2002.